Taxa de dezvoltare urbană pentru posesorii de mașini din Sectorul 4 al Capitalei va fi atacată în instanță. Cătălin Teniță: „Este absolut ilegală”
Taxa specială de dezvoltare urbană pentru posesorii de mașini din sectorul 4 al Capitalei, adoptată în 12 decembrie anul trecut de către consilierii locali ai primăriei, cu votul majoritar al consilierilor PSD, PNL și PMP, va fi atacată în instanță de către consilierii REPER, care vor să inițieze și o petiție pentru cetățenii din sector, nemulțumiți de introducerea acestei noi taxe, în valoare de 540 de lei.